आरोप है कि गुड्डू यादव ने डीपीआरओ से गाली-गलौज शुरू कर दी, स्टाफ के समझाने पर गुड्डू यादव उस समय तो साथियों सहित वापस चला गया, लेकिन कुछ देर बाद चार नये साथियों के साथ पुन: दफ्तर में आ धमका। डीपीआरओ का आरोप है कि इस बार उनके कार्यालय में दाखिल होते ही गुड्डू यादव ने हाथापाई शुरू कर दी। विरोध करने पर हंगामा किया। विकास भवन के अन्य कर्मचारी भी वहां पहुंच गए। बमुश्किल गुड्डू को डीपीआरओ कार्यालय से बाहर निकाला गया। घटना के कारण करीब दो घंटे तक विकास भवन में अफरा तफरी का माहौल रहा। डीपीआरओ से हुई इस अभद्रता को लेकर कर्मचारियों में रोष है। जिसके चलते तनाव की स्थिति बनी हुई है। सूचना पर पहुंची कोतवाली पुलिस को डीपीआरओ ने घटना की विस्तार से जानकारी देते हुए आरोपियों के खिलाफ कार्रवाई की मांग की है। गुड्डू यादव सपा लोहिया वाहिनी का पूर्व जिलाध्यक्ष बताया गया है।